钦定古今图书集成/明伦汇编/氏族典/第143卷 > 元干
## 钦定古今图书集成/明伦汇编/氏族典/第143卷 > 元干

按《魏书赵郡王传》：“赵郡王干，字思直，太和九年，封河
南王，加卫大将军，除侍中中都大官。寻授车骑将军、
左光禄大夫，领吏部尚书，拜使持节都督南豫郢东
荆三州诸军事、征南大将军开府豫州刺史。及车驾
南伐，以干为使持节车骑大将军，都督关右诸军事。
寻以萧赜死，班师迁洛，改封赵郡王，除都督冀定瀛”
三州诸军事、征东大将军、冀州刺史，后转特进、司州
牧。车驾南讨，诏干都督中外诸军事。御史中尉李彪
表弹之。高祖诏干与北海王详俱随太子诣行在所。
既至，详独得朝见。干不蒙引接，密令左右察其意色，
知无忧悔，乃亲数其过，杖之一百，免所居官，以王还第。二十三年薨，年三十一，谥曰灵王，陪葬长陵。